Rikunarita-ORG/Wikinium huggingface dataset:
# Homal evolutione

Natural sienties → Biologia → Homal evolutione
*Homo sapiens*
**Homal evolutione** es li prosedo de chanjo e developo, o evolutione, durant kel homal entes emerjad kom distinktet spesie. Lu es li teme de larji siential inquesto kel proba komprenda e deskripte qualim disi chanjo e developo ha eventa. Li studio de homal evolutione inkluse multi siential fakes, maxim remarkindim fisikal antropologia e genetike. Li termine *homal*, referant a homal evolutione, refera a li genre *Homo*, ma studios de homal evolutione ordinarim inkluse altri hominides, kom li *australopitesines*.

| General subfakes in biologia |
| --- |
| Anatomia | Astrobiologia | Bioinformatike | Biokemie | Botanike | Developal biologia | Ekologia | Evolutionari biologia | Fisiologia | Genetike | Genomike | Homal biologia | Maral biologia | Mikrobiologia | Molekular biologia | Origine de vivo | Paleontologia | Parasitologia | Selular biologia | Soologia | Taxonomie |
# Paleontologia

Natural sienties → Biologia → Paleontologia

| Wiktionarie traduktiones del title dislok |
| --- |

Paleontologia es li studio del historie de vivo sur li Tere, de ansieni plantes e animales fro li fosilu registre kel provise evidentus de lusen existo preserva in li petres. Disu inkluse li studio de fosilus de korpores, trases, animal trues, frojetat korporal partes, fosili feke e kemial residuumes.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Biologia

Natural sienties → Biologia

| Wiktionarie traduktiones del title dislok |
| --- |

Biologia es li studio, o sientie, de vivo. Lu trakta li tretes e konduites de organismes, qualim spesies e individus existeska, e lusen interakto kun mutu e li ambiente. Biologia inkluse larji spektre de akademial fakes kel ofte es regardat kom non-dependanti. Tamen, kunu lus trakta fenomenes relat vivant organismes (biologial fenomenes) trans larji range de skales.

|  |  |
| --- | --- |
|  |  |
|  |  |

Biologia studia li varietate de vivo

Ye li nivele del organisme biologia ha explika fenomenes kom nasko, kresko e deskresko o morio de vivanti organismes. Similesos del yunes e patres (heredo) e floro de plantes ha perplexisa homaro depos ansieni tempes. Altri fenomenes kom li produktione de milke (laktatione) da matras after parturo, li chanjo de forme de animales after nasko (metamorfose), li nasko de serteni animales (fogles e repteres) ek semblantim non-vivanti oves, saniso de vundes o li movos de plantes (tropisme) ha bli studia. Sur plu larji skale de tempe e spasie, fenomenes kel ha atrakta li intereso de multi biologes es: domestikatione de animales, li larji varietate de vivanti organismes (biodiverseso), chanjos de vivanti organismes durant epokes (evolutione), extinktione, spesiatione, sosial konduite inter animales ets.

Durant ke botanike trakta li studio de plantes, soologia es li fake de sientie kel trakta li studio de animales e antropologia es li fake de biologia por studia homal entes. Tamen, ye li molekulari nivele, vivo bli studia dal fakes de molekulari biologia, biokemie e molekulari genetike. Ye li sekuenti nivele del selule, lu bli studia kom selulari biologia, e ye multiselulari niveles, lu bli examina in fisiologia, anatomia e histologia. Developal biologia studia vivo ye li nivele del developo o ontogenia del individual organisme. Supruvadant li skale vers plu multi kam un organisme, genetike konsidera qualim heredo funktiona inter patre e yune. Etologia konsidera li konduite de grupes de plu multi kam un individu. Populational genetike studia ye li nivele de toti populatione e sistematike konsidera li relationes inter spesies e grupes de spesies. Interdependanti populationes e lusen habitatories bli examina in ekologia e evolutionari biologia. Spekulativ novi fake es astrobiologia kel examina li posibleso de vivo exter li Tere.

## Animalia

### Mamiferes

* Orcinus orca (karnevori delfine)
* Felis silvestris catus
* Homo sapiens
* Homal evolutione

## Plantae

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |

## Vida anke

* Liste de biologes

## * Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage
# Sientie

**Sientie** (fro li latine *scientia* "savo") es sistemati interpretatione, ke konstrukte e organisa savos in li forme de atestabli explikationes e prediktiones pri li universe.
# Anatomia

Natural sienties → Biologia → Anatomia

| Wiktionarie traduktiones del title dislok |
| --- |

*Homo sapiens*
Anatomia (grekim *ἀνατομία* (anatomia), fro *ἀνατέμνειν* anatemnein (trancha)) es li fake de biologia kel trakta li strukture e organisatione de vivanti organismes. Lu es diviset en animale anatomia e plante anatomia. Importanti subfakes de anatomia inkluse komparativ anatomia, histologia e homal anatomia.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Biokemie

Natural sienties → Biologia → Biokemie

| Wiktionarie traduktiones del title hir |
| --- |

Biokemie es li studio del kemie de vivo, ponte inter biologia e kemie kel studia qualim komplexi kemial reaktiones produkte vivo. Es hibrid fake de kemie kel spesialisa in li kemial prosedos in vivanti organismes. Dis artikle diskuse nur teral biokemie. Omni savat formes de vivo sur li Tere es fundat sur karbo e aque. On kreda ke omni presenti formes de vivo ha desense fro li sami komun ansestre. Lus have simili biokemies, even in koses semblanti arbitriari, kom geneti chifre o manualeso de diversi biomolekules. Es non-savat ob alternativi biokemies es posibli o praktikal.

Hemoglobine
Biokemie trakta li strukture e funktione de selular partes, kom proteines, karbohidrates, lipides, nuklei asides e altri biomolekules. Kemial biologia eme responda a multi biokemial questiones per usant implementes developat in sinteti kemie.

Quankam es vasti nombre de diferanti biomolekules, lusen ordinarim es komposit ek repetit simili subunos (nomat monomeres) ma kun diversi ordines del unos. Chaki klase de biomolekules have diferanti grupe de subunos.

Li biokemie de selular metabolisme e li endokrine-sisteme ha bli investiga extensivim. Altri areas de biokemie inkluse ensime-katalisat reaktiones, li tretes de proteines, li geneti chifra (DNA, RNA), proteine-sintese, selule-membrane-transporto e signale-transduktione.

*
*
*
* EIF4A1
* hsp70

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Fisiologia

Natural sienties → Biologia → Fisiologia

| Wiktionarie traduktiones del title dislok |
| --- |

Fisiologia (grekim *φύση, phusè* (natura) e *λόγος, logos* (vorde, studio)) es li studio del mekanikal, fisikal e biokemial funktiones de vivanti organismes.

Homal kordie
Fisiologia ha traditionalim es diviset en plantal fisiologia e animalal fisiologia ma li prinsipes de fisiologia es universal, qui unque partikular organisme bli studia. Exemplim, tu kel bli lerna pri li fisiologia de yeste selules pove anke aplika a homal selules.

Li fake de animale fisiologe extense li implementes e metodes de homal fisiologia a non-homal animale spesies. Plante fisiologia anke prunta fro ambi fakes. Lun studios es aminim tam diversi kam li arbre de vivo self. Pro disi diverseso de fakes, inquesto in animale fisiologia ordinarim konsentra por komprenda qualim fisiologial tretes chanjad durant li evolutionari historie de animales.

Altri fakes de siential studio kel ha resulta ek fisiologial inquesto inkluse biokemie, biofisike, biomekanike e farmakologia.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Molekulal biologia

Natural sienties → Biologia → Molekulal biologia

| Wiktionarie traduktiones del title [ dislok] |
| --- |

Molekulal biologia es li studio de biologia res molekules. Li fake koinsida kun altri fakes de biologia e kemie primim genetike e biokemie. Molekulal biologia chefim trakta li komprendo de interaktos inter li diversi sistemes de selule, inklusent li relatione de DNA, RNA e proteine sintese, e li lerno pro qualim disi interaktos es reglat.

Molekulal biologes usa kelki teknikes kel es spesifika ye molekulal biologia, ma sempre plu kombina disis kun teknikes e idees fro genetike, biokemie e biofisike. Non es klari borde inter disi fakes kom esed ante nun. Disi fakes relate disiman:

* **Biokemie** es li studio del kemial substanties e esential prosedos kel eventa in vivanti organismes.
* **Genetike** es li studio del efektes de geneti deferos ye organismes. Tal efektes ofte bli infera fro li absenteso de normal funktione (exemplim un gene). Mutati organismes misa un o plu multi funktional partes relat li talim nomat liberim vivanti tipe o normal fenotipe. Geneti interaktos kom epistase ofte pove konfuse simpli interpretationes de tal *par-frapo* studios.
* **Molekulal biologia** es li studio del molekulal bases del prosedos de replikatione, transkriptione e translatione del geneti materie. Li Sentral Dogmate de molekulal biologia es ke DNA bli transkripte en RNA, e tand li RNA bli translate en proteine.

Multu del laboro in molekulal biologia es quantitativ e resentim multi laboro ha bli fa an li interfasie de molekular biologia e komputal sientie in bioinformatike e komputal biologia. Depos li frui 2000 dekyare, li studio de genal strukture e funktione (molekulal genetike) ha es un ek li maxim importanti subfakes de molekulal biologia.

Multi altri fakes de biologia fokusa ye molekules, od direktim per studio lusen interaktos kom in selulal biologia e developal biologia, o non-direktim per li uso del teknikes de molekular biologia por infera historial atributes de populationes o spesies kom in populational genetike e filogenetike kel es subfakes de evolutional biologia.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Geografia

Natural/Sosial sienties → Geografia

| Wiktionarie traduktiones del title dislok |
| --- |

Fisikal mape del Tere (Medi) (Grandi 2 MB)
* Afrika
* Antarktika
* Asia
* Australasia
* Europa
* Nordi Amerika
* Sudi Amerika

* Busolal direktiones

| Kontinentes del monde |
| --- |
|

---

 |
|  Afrika-Eurasia |  Amerika |  Eurasia |  Oseania |
|

---

 |
|  |
|  Afrika |  Antarktika |  Asia |  Australasia |  Europa |  Nord Amerika |  Sud Amerika |
|

---

 |
| **Geological superkontinentes** : Gondwana · Laurasia · Pangea · Rodinia |
|

---

 |
# Ekologia

Natural sienties → Ekologia

Li Tere vidat fro Apollo 17.
Ekologia, o ekologial sientie, es li siential studio del distributione e abundo de vivanti organismes e qualim disi tretes es afektet da interaktos inter li organismes e lusen environmente. Li environmente de organisme inkluse amb li fisikal tretes, kel pove bli deskripte kom li sume de lokal non-biologial influos kom klimate e geologia, e li altri organismes kel parta lusen habitatorie. Li termine *oekologie* (ekologia) blid invente ye 1866 dal germani biologe Ernst Haeckel; li vorde deriva fro li greki *oikos* (menaje) e *logos* (vorde, studio); dunke, *ekologia* voli dikte li *studio del menaje de nature*.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |

## Vida anke

* Liste de ekologes

Template:Commonscat
# Molekulal genetike

| Wiktionarie traduktiones del title [ dislok] |
| --- |

Molekular genetike es li fake de biologia kel studia li strukture e funktione de genes an li molekular nivele. Molekular genetike usa li metodes de genetike e molekular biologia. Lu es talim nomat por diferentia lu fro altri subfakes de genetike kom ekologial genetike e populational genetike. Importanti area de molekular genetike es li uso de molekular informatione por determina relativ parenteso e dunke li korekti siential klasifikatione de organismes: dise es nomat molekular sistematike.

DNA, li primari geneti materie.

| General subfeldes in biologia |
| --- |
| Anatomia | Astrobiologia | Biokemie | Bioinformatike | Botanike | Selular biologia | Ekologia | Developal biologia | Evolutionari biologia | Genetike | Genomike | Maral biologia | Homal biologia | Mikrobiologia | Molekular biologia | Origine de vivo | Paleontologia | Parasitologia | Fisiologia | Taxonomie | Soologia |
# Cetacea

Natural sienties → Biologia → Eukaryota → Animalia → Chordata → Mammalia → Cetacea

| ?**Cetacea**
Range de fosilus: Frui Eosene - Resente |
| --- |
|  *Balene* |
| **Siential klasifikatione** |
|

|  |  |
| --- | --- |
| Regia: | Animalia  |
| Filum: | Chordata  |
| Klase: | Mammalia  |
| Infraklase: | Eutheria  |
| Superordine: | Laurasiatheria  |
| Ordine: | **Cetacea** Brisson, 1762 |

 |
| Diverseso |
| Sirk 88 spesies |
| Subordines |
|
Mysticeti
Odontoceti
Archaeoceti (extingati) |
# Eukaryota

Natural sienties → Biologia → Eukaryota

| ?**Eukaryota**
Range de fosilus: Proterosoike - Resente |
| --- |
|  |
| **Siential klasifikatione** |
|

|  |  |
| --- | --- |
| Superdomene: | Neomura  |
| Domene: | **Eukarya** Whittaker & Margulis,1978 |

 |
| Regias |
|
 Animalia - Animales
 Fungi - Funges
 Plantae - Plantes
 Chromalveolata
 Protista |
| Alternativ filogenia |
| * Unikonta
	+ **Opisthokonta**
		- Metazoa
		- Choanozoa
		- Eumycota
	+ Amoebozoa
* Bikonta
	+ Apusozoa
	+ **Cabozoa**
		- Rhizaria
		- Excavata
	+ **Corticata**
		- Archaeplastida
		- Chromalveolata
 |
# Soologia

Natural sienties → Biologia → Soologia

| Wiktionarie traduktiones del title dislok |
| --- |

**Soologia** (greki *zoon*, animale e *logos*, vorde, sientie) es li biologial fake kel studia animales. Li originali subfakes de soologia establit ye li tardi 19esmi sekle kom soofisike, bionomike e morfografia ha bli subsume en plu larji areas de biologia kel inkluse studios de mekanismes komun ye et plantes e animales. Li biologia de animales es kovrat per pluri larji fakes:

* Li fisiologia de animales bli studia in diversi fakes kom anatomia e embriologia.
* Li komuni geneti e developal mekanismes de animales e plantes bli studia in molekulal biologia, molekular genetike e developal biologia.
* Konduital ekologia e altri fakes trakta li ekologia de animales.
* Li evolutionari biologia de animales e plantes es trakta in li artikles pri evolutione, populational genetike, heredo, variatione, Mendelisme e reproduktione.
* sistematike, kladistike, filogenetike, filogeografia, biogeografia e taxonomie klasifika e grupa spesies per komuni desensione e regional asosiationes.

Li diversi taxonomialim direktet fakes kom mamiferologia, herpetologia, e ornitologia studia mekanismes kel es spesifikat ye ti grupes.

* Mamiferes

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Botanike

Natural sienties → Biologia → Botanike

| Wiktionarie traduktiones del title dislok |
| --- |

**Botanike** es li siential studio de plantal vivo. Kom fake de biologia   lu es anke kelkitem nomat plante sientie(s) o plante biologia.

Preske omni manjaje kel nus manja veni ek plantes
Botanike kovra larji range de siential fakes kel studia li kresko, reproduktione, metabolisme, developo, morbes, ekologia e evolutione de plantes.

Banksia brownii

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Ensemble-teorie

**Ensemble-teorie** es li teorie de ensembles in matematike.

**Ensemble** es kolektione de objektes o quantitates, konseptet kom unitate e simbolisat per majuskle.

Kom exemple, *S={2,4,6,8}* es ensemble de quar elementes.

Ensemble pove es infiniti, finiti o vakui.

## Vida anke

* ensemble
* algebra
* grupe
* logike
* Georg Cantor
# Taxonomie

Natural sienties → Biologia → Taxonomie

Sercha taxonomy in
Wiktionarie, li liberi lexike.

Taxonomie (greki verbe *tassein* (klasifika) e *nomos* (lege, sientie) pove refera ye:

* li sientie del klasifikatione de vivanti koses (vida alfa taxonomie)
* un klasifikatione

Komensim taxonomie esed nur li sientie del klasifikatione de vivanti organismes, ma aftru li vorde esed aplikat ye plu larjim signifikatione e pove anke refera ye od un klasifikatione de koses o li prinsipes de klasifikatione. Preske irgu, vivanti objektes, non-vivanti objektes, lokes e eventes pove bli klasifika segun un taxonomial skemate.

* Mamiferes

|  |
| --- |
| **Taxonomie** |
|
Regia -
Subregia -
Infraregia -
Superfilum/Superdivisione -
Filum/Divisione -
Subfilum -
Superklase -
Klase -
Subklase -
Infraklase -
Superordine -
Ordrine -
Subordine -
Infraordrine
Superfamilie -
Famille -
Subfamilie -
Tribu -
Genre -
Subgenre -
Sektione -
Serie -
Spesie -
Subspesie -
Varietate o Rase -
Forme o Tipe |
| Biologia - Nomesisteme - Binominal nome |

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |